Lolland-Falsters Stifts-Tidende, 1834-09-09
Endnu et Par Ord om vore Damers Pufærmer optages her efter Jtzehoe Avis: "Opfindelsen af disse Ærmer, hvormed vore Damer nu svæve igjennem Livet, er en vidunderlig Guds Gave for Damerne. De have nu, betragtede bag fra, Udseende som en trekantet Luftballon, eller som en Feluke, der seiler med Morgenvinden. Var Man ondskabsfuld, saa vilde Man beskylde dem for Opblæsthed; thi fra Albuen indtil Skulderen danner Armen en lille Luftballon, og da de nu paa Skuldrene, have det største og i Taillen det mindste Omfang, saa kunde Man sige, de begynde at bære Kappen paa begge Skuldre. Men vi ville vogte os for en slig Malice, og henpege paa disse Pufærmers moralske Øiemeed og Værd. Damerne bære dem kun af en vis Følelse for Anstændighed: de ville, at Mændene ikke skulle komme dem for nær, i Særdeleshed ved Bordet, i Theatret, i Vognen eller hvor Pladserne ellers ere indskrænkede. Fiskebenet, som stikker i dem, skal gjøre Mændene opmærksomme paa, at Man, om de end sværge paa det Helligste, dog ikke strax troer dem." Mariebo. Følgende, Redacteuren godhedsfuld meddeelte, Regulativ, som i Fremtiden bliver at følge ved den med Sparekassen i Nykjøbing forenede Laanekasse, vil vist læses med Jnteresse: 1) Enhver fuldmyndig Beboer af Lollands og Falsters Stift, saa og Enker med Lavværger, som kan stille Sikkerhed efter 3die §, har Adgang til Laanekassen. 2) Laanesummerne blive i Almindelighed fra 2 til 50 Rbd.; dog kunne Summer indtil 100 Rbd. udlaanes, naar Beholdningen i Kassen, overstiger 300 Rbd. 3) Laantageren sikkrer Laanekassen, ved Obligation, som kan udstædes paa ustemplet Papir i Følge kgl. Bevilling af 31te Mai 1834, samt ved god Selvskyldner-Caution af Mænd, der ere boende paa Falster, eller ogsaa ved haandfaaet Pant, bestaaende enten i Kongelige- og Bank-Obligationer eller i handelige Sager, der ei kunne bedærves og ei optage megen Plads. 4) Laanetiden kan bestemmes fra 1 til 6 Maaneder, men maa ikke overskride sidstnævnte Tidsrum. Fornyelser af Obligationer tilstædes ikke. 5) Som Rente af Laanet betaler Laantageren strax ved Modtagelsen 4 pCt. pa. 6) Den Debitor eller Cautionist, der ei til rette Tid opfylder sine Forpligtelser mod Laanekassen, kan ikke i Fremtiden vente at antages i en af de ommeldte Egenskaber. 7) Laan bevilges eller nægtes af samtlige i Nykjøbing boende eller der tilstedeværende Directions=Medlemmer, som blot tegne: "tilstaaet eller afslaaet paa Kassererens Erklæring: om der, med Hensyn til Kassens Tilstand, Debitors eller Cautionistens tidligere Forhold eller andre Omstændigheder, gives Noget eller Jntet at erindre ved det forlangte Laan, 8) Udeblive de udlaante Summer over Obligationernes Forfaldstid, da foranlediger Kassereren strax, at Debitor og Cautionist, indkaldes for Forligelses-Commissionen, eller at Pantet, hvor saadant haves, realiseres. Omkostningerne derved, som ei paa anden Maade kunne erholdes, føres Kassen, til Udgivt. 9) Kassereren meddeler den i 7de §. ommeldte Erklæring, udtæller de Summer, som tilstaaes udlaante, modtager samt opbevarer Obligationerne og Pantet, holder Bog over Debitorerne, de udlaante, udestaaende eller gjenbetalte Summer og Renter, samt aflægger derfor Regnskab een Gang aarlig, Alt uden nogensomhelst Erstatning. Protocollen og Obligationerne forevises Directionen, naar det forlanges.